НыбжьыщIэхэм я зэпеуэ
Къэрал кIуэцI IуэхухэмкIэ органхэм я лэжьакIуэхэу зи къалэн зыгъэзащIэу хэкIуэдахэм я фэеплъ махуэм теухуа зэхьэзэхуэ Май районым БоксымкIэ и центрым щекIуэкIащ.
Апхуэдэ зэпеуэхэр районым илъэсий хъуауэ щрагъэкIуэкI, боксымрэ абыкIэ зэфIэкI зиIэхэмрэ зрырагъэужьын папщIэ.
Мы гъэм зэхьэзэхуэм хэтащ Прохладнэ, Май районхэм, Налшык къалэ я боксёрхэр, щыIащ хьэщIэхэри Мэздэгу къалэмрэ Мэздэгу районымрэ къикIа спортсменхэр.
Зэхьэзэхуэр къыщызэIуахым кърихьэлIащ Урысей МВДм Май районымкIэ и къудамэм и унафэщIхэр, Май щIыналъэ администрацэм и Iэтащхьэ Кислицын Александр, Май куейм щыщу боксым дихьэххэм я федерацэм и тхьэмадэ Доминов Олег сымэ.
Зэхьэзэхуэм хэтащ я хьэлъагъкIэ зэхуэмыдэ ныбжьыщIэ 62рэ.
Зэпеуэм кърикIуахэм ятещIыхьауэ медалхэмрэ щIыхь тхылъхэмрэ иратащ нэхъ IэкIуэлъакIуэхэм.
Къэрал кIуэцI IуэхухэмкIэ
министерствэу КъБРм щыIэм и пресс-IуэхущIапIэ.
